બહિયલ પોલીસ સ્ટેશનની હદના વટવા ગામમાં પોલીસ દમનનો કિસ્સો બહાર આવ્યો છે. પીડિત વિષ્ણુજી રાઇજીજી સોલંકીની માતા ના જણાવ્યા અનુસાર, બંને પતિ પત્ની વચ્ચે ઢોર પીવડાવવાની બાબતે માથાકુટ થઈ હતી. ત્યાર બાદ વિષ્ણુભાઈની પત્નીએ ઉશ્કેરાટમાં પોતાના બાળકોને સાથે કેનાલમાં પડી જવાની ધમકી આપી હતી. યુવકની પત્ની આ મામલે પોલીસ સ્ટેશનમાં અરજી લખાવવા ગઈ હતી. જેથી પોલીસ તપાસ માટે આવી હતી. આ બંને રોજ ઝઘડા કરતા હોવાથી તેમને સમજાવવા માટે પોલીસને વિનંતી કરી હતી.